Folketing
1999-04-20

Derfor er det selvfølgelig positivt, at LO, DA og KL har overtaget stafetten om etnisk ligestilling. Jeg synes, det er et positivt element, men jeg mener, det er vigtigt, at vi giver dem det kærlige ekstra skub. Vi har jo lavet en lov om forskelsbehandling, som nu har virket i ca. 3 år. Resultaterne som følge af loven gør, at i hvert fald vores tålmodighed er ved at være opbrugt og jeg må sige: Jamen det er ikke nok, det er ikke tilstrækkeligt, vi må altså sætte flere initiativer i spil! Og vi har altså fremlagt flere initiativer i vort beslutningsforslag.